
	1.
	Anotācija (ex-ante)
1.1. Pamatojums
	Priekšlikums
Lūdzu anotācijā iekļaut argumentāciju, kādēļ "Vietējā ģeodēziskā tīkla datubāze" nav patstāvīga valsts informācija sistēma (IS).
Argumentācijā ņemama vērā Valsts informācijas sistēmu likumā lietotā valsts informācijas sistēmas definīcija. Vēršam uzmanību, ka ar jēdzienu "informācijas sistēma" saprotams iekārtu, procedūru un personāla kopums, kas ir izveidots, strādā un tiek uzturēts, lai vāktu, uzkrātu, apstrādātu, uzglabātu un izmantotu informāciju.
Piedāvātā redakcija
-
	Pauls Puķītis (VARAM)

	2.
	Noteikumu konsolidētā versija
2. Vietējā tīkla uzturēšanas (tai skaitā ģeodēzisko punktu ierīkošanas) pamatmērķis ir nodrošināt nepieciešamos ģeodēziskos atbalsta punktus mērniecības darbiem saistībā ar administratīvās teritorijas attīstību, vietās, kur mērījumus ar globālās pozicionēšanas metodi nevar veikt saskaņā ar vispārpieņemtiem globālās pozicionēšanas sistēmas mērījumu veikšanas tehnoloģijas nosacījumiem, kas nodrošina satelītu pārraidītā signāla tiešu uztveršanu. Ģeodēziskie atbalsta punkti nepieciešami kadastrālajai uzmērīšanai, nekustamā īpašuma valsts kadastra informācijas sistēmas darbības nodrošināšanai, augstas detalizētības topogrāfisko datu iegūšanai un citu ģeodēzisko darbu izpildei, objektu projektēšanai, būvēšanai un ekspluatācijai.
	Priekšlikums
1. Svītrot punkta punkta daļu par "nekustamā īpašuma valsts kadastra informācijas sistēmas darbības nodrošināšanu", jo tiešā veidā neredzam, kā informācijas sistēmas darbības nodrošināšana būtu saistīta ar vietējā ģeodēziskā tīkla uzturēšanu. Kadastra informācijas sistēma pastarpināti ar kadastrālās uzmērīšanas procesiem saņem nepieciešamo informāciju.
2. Līdzīgi uzskatām, ka svītrojama arī punkta daļa par "objektu projektēšanu", jo tiešā veidā, lai nodrošinātu kāda objekta projektēšanas darbus, vietējais ģeodēziskais tīkls nav nepieciešams, bet būvniecības procesu vai topogrāfiskās pamatnes nodrošināšanas vajadzībām gan.
Piedāvātā redakcija
2. Vietējā tīkla uzturēšanas (tai skaitā ģeodēzisko punktu ierīkošanas) pamatmērķis ir nodrošināt nepieciešamos ģeodēziskos atbalsta punktus mērniecības darbiem saistībā ar administratīvās teritorijas attīstību, vietās, kur mērījumus ar globālās pozicionēšanas metodi nevar veikt saskaņā ar vispārpieņemtiem globālās pozicionēšanas sistēmas mērījumu veikšanas tehnoloģijas nosacījumiem, kas nodrošina satelītu pārraidītā signāla tiešu uztveršanu. Ģeodēziskie atbalsta punkti nepieciešami kadastrālajai uzmērīšanai, augstas detalizētības topogrāfisko datu iegūšanai un citu ģeodēzisko darbu izpildei, būvniecībai un ekspluatācijai.
	Roberts Lipsbergs (VARAM)



